南京有1780年嘅佛教史，佛教傳入中國無耐就傳到呢度，當南京成爲東吳國都後，佛教喺呢度向南方擴散。南京喺中國佛教史嘅地位好緊要，根據趙朴初，喺中國成立嘅大小乘各宗派都同南京有淵源，比如三論宗就係南京攝山成立，天台宗嘅天台大師最初喺南京宣講佢嘅學說，華嚴宗嘅根據《華嚴經》就喺南京譯成，同樣禪宗嘅依據《愣伽經》亦喺呢度譯出，涅槃師嘅根據《大涅槃經》喺南京畀謝靈運、慧觀注經梳理，再由鳩摩羅什嘅高足子弟道生講經。